**Góðu foreldur og næmingar í 7. flokkunum í Eysturskúlanum.**

Sum ein liður í SSP- arbeiðinum í skúlunum og ungdómshúsunum, verða áhugaverdir SSP- dagar fyri allar 7. flokkar í kommununi 2-4. mai 2023. Evnið er “ung og lívið” og lyklaorðið verður sálarligur trivnaður, “karakterstyrkir” og at tora at standa ímóti bólkatrýsti. Upplegg verður frá lærarum og SSP-lærarum. Næmingarnir arbeiða í bólkum. Eisini verður fyrilestur við Fróða Hansen, sum er lærari og master í positivari psykologi og Derhard Jógvansson, prestur, kemur at vitja.

Næmingarnir skulu hava matpakka og okkurt drekkandi við hesar dagar.

***Skráin sær soleiðis út:***

*• Týsdagin 2. mai:*

* *8:15: Møta í Skúlanum á Argjahamri til fyrilestur*
* *11:30 - 13:30: Í Eysturskúlanum til bólkaarbeiði o.a.*
* *Vit taka buss frá Skúlanum á Argjahamri til Eysturskúlan*

*• Mikudagin 3. mai:*

* *8:00: Møta í Eysturskúlanum*
* *8:30-09:30: Vit fáa vitjan av Derhardi Jógvansson*
* *10:00-13:30: Bólkaarbeiði o.a*

*• Hósdagin 4. mai:*

* 9.00: Øll møtast í Dansifrøi - verið ílatin eftir veðrinum, soleiðis at vit kunnu røra okkum uttandura.
* 19:30 til 23:00: Ungdómsveitsla/konsert í Reinsarínum og í Perluni. Starvsfólkini frá ungdómshúsunum í kommununi skipa fyri og eru hjástødd alt kvøldið.

**Samtykki**: í samband við evnisdagarnar er tørvur á tykkara samtykki til, at tveir SSP-ráðgevar taka myndir og film av tiltakinum. Hetta skal brúkast til at gera eitt stutt filmsbrot til Facebook og Instagram síðuna hjá SSP (SSP – Skúli, Sosialir myndugleikar og Politi). Endamálið er at skjalprógva dagin og arbeiðið hjá SSP samstarvinum. Um nakar av tykkum IKKI ynskir, at barn tykkara skal vera við í filminum, verða tit vinaliga biðin um at boða flokslæraranum frá í seinasta lagi mánadagin 1. mai 2023. Síðani kann flokslærarin boða SSP-ráðgevingini frá um hetta.

Um tit hava nakrar spurningar hesum viðvíkjandi, eru tit vælkomin at ringja/skriva til SSP- ráðgevararnar, Súsanna í Króki og Daisy J. Iversen, tlf. 30 24 80, teldupost: sik@ssp.fo / di@ssp.fo

**Vinarliga heilsan**

**SSP- samstarvið í Tórshavnar Kommunu**